# **DECIZIA ETAPEI DE ÎNCADRARE**

## Nr. 00 din 00.00.2021

Ca urmare a solicitării de emitere a acordului de mediu adresate de **Comuna Horoatu Crasnei,** cu sediul în județul Sălaj, comuna Horoatu Crasnei, satul Horoatu Crasnei, nr. 83, înregistrată la APM Salaj cu nr. 5383/06.08.2021, în baza:

* **Legii nr. 292/2018** privind evaluarea impactului anumitor proiecte publice si private asupra mediului, si a
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei si faunei sǎlbatice, aprobată cu modificǎri si completǎri prin **Legea nr. 49/2011**, cu modificările si completările ulterioare,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 27.10.2021, că proiectul: ***Realizare podeț pe drumul comunal DC 79 și amenajarea albiei pe o distanță de 100 m în amonte și 100 m în aval***, propus a fi amplasat în județul Sălaj, comuna Horoatu Crasnei, satul Hurez,

***nu se supune evaluării impactului asupra mediului si nu se supune evaluării impactului asupra corpurilor de apă.***

Justificarea prezentei decizii:

 **I. Motivele pe baza cărora s-a stabilit necesitatea neefectuării *evaluării impactului asupra mediului* sunt următoarele:**

**a).** Proiectul intră sub incidenţa Legii nr. 292/2018 privind evaluarea impactului anumitor proiecte publice si private asupra mediului, fiind încadrat în anexa nr. 2, la pct. 10 lit. b);

- autorităţile reprezentate în comisia de analiză tehnică nu au avut obiecţii/observaţii în ceea ce priveşte proiectul în cauză în urma transmiterii punctelor de vedere;

- prezenta solicitare a fost mediatizată prin publicare anunţ în ziarul Graiul Sălajului, afişare si înregistrare anunţ la sediul Primăriei Comunei Horoatu Crasnei, precum si la sediul si pe pagina de internet a APM Sălaj, iar proiectul de Decizie etapă de încadrare a fost postat pe pagina de internet a APM Sălaj;

- în urma mediatizării nu au fost înregistrate observaţii/obiecţii din partea publicului privind proiectul în cauză;

- în  urma analizării caracteristicilor proiectului (mărime, producţia de deşeuri, emisii poluante, riscul de accidente), a localizării si caracteristicilor impactului potenţial, s-a stabilit că realizarea acestuia nu va  avea  un impact semnificativ asupra calităţii factorilor de mediu;

**b) Caracteristicile proiectului:**

***b1) dimensiunea si concepţia întregului proiect:***

Prezentul proiect constă în construirea unui pod peste pârâul Crasna, de pe strada Bumbășeștilor pe strada Cimitirului, în intravilanul localității Cizer, str. Bumbășeștilor între km. : 0+855÷0+870, comuna Cizer, jud. Sălaj, peste cursul de apă r. Crasna (cod cadastral: II-2.000.00.00.00), astfel:

|  |  |  |
| --- | --- | --- |
| **Amplasare pod** |  **Coordonate topografice Stereo 70** | **Debit Q1%****(INHGA)** |
| *mal stâng* | *mal drept* |
| Pod nou, în intravilanul localității Cizer, str. Bumbășeștilor între km. : 0+855÷0+870, peste cursul de apă r. Crasna (cod cadastral: II-2.000.00.00.00)  | X(N)= 621449.52Y(E)= 337348.07 | X(N)= 621449.52Y(E)= 337357.07 |  59,80 m3/s |

Caracteristicile principale ale podului nou sunt următoarele :

- Lumina podului = 9.00 m;

- Lăţimea podului = 6.85 m;

- Lăţimea părţii carosabile = 5.00 m, 1 bandă de circulaţie;

- Lungimea suprastructurii = 10.00 m;

- Înălţimea de construcţie = 0.72m;

- Tip suprastructură : grinzi din beton armat precomprimat;

- Fundaţii directe;

- Racord cu terasamentul cu gabioane;

- Cota proiectată în axul podului pe cale = 344.57 m;

- Cota intradosului = 343.85 m;

- Cota talveg proiectat în axul podului = 341.84 m;

- Cotă de fundare culee mal stâng = 338.34 m;

- Cotă de fundare culee mal drept = 338.34 m;

- Cota NAE pentru debitul de calcul Q1%=59.8 mc/s în dreptul podului : 343.10;

Prin construirea podului peste pârâul Crasna de pe strada Bumbășeștilor pe strada Cimitirului se prognozează că zona deservită de drumul pe care se construiește podul se va dezvolta. În același timp siguranța traficului crește deoarece acum pârâul este traversat prin albie.

Traseul în plan

 Lucrările de execuție a podului se vor executa, evitându-se situaţiile când se impun exproprieri şi demolări de construcţii existente.

La baza proiectării podului stau datele furnizate de studiile de teren topografice, geotehnice și datele din studiul hidrologic.

Podul proiectat este amplasat perpendicular pe axul văii.

Amplasamentul podului se află într-o zonă cu o ușoară curbură a văii. Prin amplasarea podului în condiţiile menţionate nu se afectează regimul de scurgere al apelor.

Podul proiectat este în aliniament, lungimea totală a podului este de 11.00m, lăţimea totală a acestuia este de 6,85m, partea carosabila are 5.00m lățime (fiind proiectat pentru o bandă de circulaţie), un trotuar cu o lăţime de 1,00 m.

Delimitarea părţii carosabile de trotuar se realizeaza prin intermediul unor borduri de tip apără roată.

Suprastructura podului se va realiza din 9 grinzi de beton armat precomprimat cu corzi aderente având lungimea de 10.00m şi înălţimea de 42cm, dispuse joantiv şi monolitizate cu ajutorul unei plăci de monolitizare din beton armat și a unor antretoaze de capăt.

Hidroizolaţia la nivelul suprastructurii va fi de tip membrană aplicată la cald prin lipire, din materiale performante şi agrementate în România, protecţia acesteia va fi din mortar asfaltic turnat de 2cm.

La nivelul infrastructurilor hidroizolaţia va fi realizată prin vopsirea cu pensula a feţelor interioare cu suspensie de bitum filerizat în dublu strat.

Evacuarea apelor din spatele infrastructurilor se va face cu ajutorul unor drenuri din zidarie de piatră brută aşezată pe un radier din beton armat de 60cm lăţime.

 Îmbrăcămintea căii pe pod va fi realizată din două straturi a câte 4 cm de beton asfaltic pentru calea pe pod tip BAP16.

 Racordul cu terasamentele se va face cu gabioane din piatră brută protejate cu un strat de beton de ciment de 10 cm grosime.

Soluţia de fundare pentru pod este cea directă, în stratul argilă prăfoasă-nisipoasă, tare, gri verzui cu aspect marnos.

Pe rampe se va prevedea realizarea unei structuri rutiere cu următoarea alcătuire :

* 4 cm BA16;
* 6 cm BADPC22.4;
* 20 cm piatră spartă;
* 30 cm balast;

Albia va fi degajată de depunerile existente în albie, care împreună cu materialele rezultate din săpături vor fi transportate în locurile stabilite de autorităţile locale (gropă de gunoi, etc.).

Pentru a preveni erodarea talvegului, fundul albiei se va proteja cu un pereu de beton de 30 cm grosime dispus pe toată lăţimea albiei, pe o lungime de 10 m aval de pod şi 20 m amonte de pod.

De asemenea, pentru protejarea malurilor se vor realiza apărări de maluri cu gabioane pe o lungime de 10 m aval de pod şi 20 m amonte de pod, conform planşelor desenate anexate documentaţiei.

 Întrucât cota podului este mai sus decât străzile adiacente este necesar a se realiza rampe la capetele podului pentru a accede pe acesta. Pentru aceasta este nevoie și de realizarea unui zid de sprijin din beton armat cu înălțimea elevației de 1.50m, pe malul drept pentru a nu afecta proprietatea învecinată. Pe malul stâng, rampa de acces pe pod se va sprijini într-un zid de sprijin de picior realizat din bordură apără roată.

Pe perioada executării lucrărilor la pod, pentru accesul pe malul stâng al pârâului Cizer se vor utiliza rute ocolitoare.

Profilul longitudinal

Profilul longitudinal al străzilor se va păstra în zona podului.

Profilul transversal

Profilul transversal tip prevede o parte carosabilă cu o bandă de circulaţie de 5.00m cu un trotuar de 1.00m lățime.

Scurgerea apelor

Evacuarea apelor din spatele infrastructurilor se va face cu ajutorul unor drenuri din zidarie de piatră brută aşezată pe un radier din beton armat de 60cm lăţime.

Structura rutieră

Soluția propusă pe rampele din zona podurilor se va realiza cu următoarea structură rutieră:

* 4 cm BA16;
* 6 cm BADPC22.4;
* 20 cm piatră spartă;
* 30 cm balast;

După execuția lucrărilor, podul vor avea următoarele caracteristici:

- pod perpendicular, față de axul cursului de apă;

- lungimea Lîn axul drumului =10,0 m, lumina =9,0 m, înălțimea H=2,0 m, lățimea lîn firul apei =6,85 m, înălțimea liberă (de gardă) =0,80 m, lățimea părții rutiere 5 m, cu o bandă de circulație, delimitat în aval de 1 trotuar cu lățimea de 1 m;

- cotă talveg proiectat 341,84 mdMN, cotă intrados 343,85 mdMN, cotă corespunzătoare nivelului debitului cu probabilitatea de 1% (Q1%=59,80 m3/s) va fi de 343,05 mdMN și înălțimea liberă de trecere a apei va fi de 0,80 m;

- infrastructura va fi alcătuită din 2 culei masive din beton monolit cu fundare directă, (lățime l=2,65 m, înălțime h= 3 m) din beton clasa C30/37, cu elevații masive, din beton clasa C35/45, cu lungimea L=6,17 m și înălțimea h= 2,5 m.

- suprastructura va fi formată din 9 buc. grinzi prefabricate din beton precomprimat cu corzi aderente tip “T întors”, cu înălțimea h= 42 cm și lungimea 10,00 m, peste care se execută o placă de suprabetonare din beton armat monolit (clasa C30/37, minim 14 cm grosime), 1 cm hidroizolație performantă tip membrană multistrat cu bitum și 2 straturi ( 4 cm fiecare) îmbrăcăminte de beton asfaltic BAP 16, panta tip acoperiș de 2%. În profil transversal podul vor fi mărginit amonte și aval de cursul de apă prin parapeți tip H4, delimitând lățimea părții carosabile de l =5,0 m și un trotuare pietonale cu lățimea de l=1,0 m. Delimitarea trotuarul de carosabil se va realiza prin bordură înaltă. Scurgerea apelor din spatele celor 2 culei se va realiza cu ajutorul unor drenuri din zidărie de piatră brută așezată pe un radier din beton armat de 60 cm lățime ;

-racordarea podului peste r.Crasna se va realiza prin rampe de acces executate prin dale de racordare din beton armat .

~ lucrări de protecție:

-malurile cursului de apă, în zona podului amonte ( mal drept pe o lungime de 22,31 m; mal stâng pe o lungime de 15,52 m) și aval ( mal drept pe o lungime de 10,28 m; mal stâng pe o lungime de 9,69 m), se protejează prin ziduri de gabioane (3 rânduri suprapuse, H total =3 m);

-albia cursului de apă de sub pod și între malurile cursului de apă mărginite de zidurile de gabioane se protejează cu 30 cm pereu de beton clasa C35/45 așezat pe un strat de balast 10 cm, pe o lungime de 25 m amonte și 10 m aval de lucrarea de traversare;

**b2) cumularea cu alte proiecte existente şi/sau aprobate: *-*** lucrarile necesare realizarii proiectului nu se suprapun cu alta proiecte existente sau planficate în zona ;

**b3) utilizarea resurselor naturale, în special a solului, a terenurilor, a apei şi a biodiversităţii**: - în perioada de execuţie se vor folosi cantităţi de apă, nisip ;

**b4)** ***cantitatea şi tipurile de deşeuri generate/gestionate:*** Gestionarea deșeurilor, atât pe timpul execuției cât și în perioada de funcționare se va realiza conform OUG 92/2021, privind regimul deşeurilor.

În perioada de execuţie a proiectului și după realizarea proiectului vor rezulta deşeuri care, vor fi colectate selectiv și se vor valorifica/elimina numai prin operatori economici autorizați.

**b5)** **poluarea şi alte efecte negative:** - nu exista posibilitatea aparitiei unor emisii semnificative in niciun din factorii de mediu daca vor fi respectate urmatoarele masuri:

 **● pentru facoturl de mediu apa:**

- evitarea pierderilor de produse petroliere (motorină, ulei) de la mașini/utilaje care prin precipitații sau spălări pot să ajungă în pânza de apă freatică;

 **● pentru facorul de mediu aer:**

- utilizarea de echipamente de lucru nepoluante, performante, moderne, în stare tehnică bună;

- organizarea operațiilor de transport materiale astfel încât să se evite supraaglomerarea cu mijloace de transport și implicit poluarea cu gaze de eșapament;

- se va respecta prevederile legislației în vigoare ;

 **● pentru zgomot si vibratii:**

Pentru a se diminua zgomotul generat de sursele mentionate anterior si pentru a fi respectate nivelele de zgomot, conform legislatiei in vigoare, sunt recomandate masuri de protectie impotriva zgomotului, si anume:

* + în vederea atenuării zgomotelor şi vibraţiilor provenite de la utilajele de construcţii şi transport, se va asigura dotarea acestora cu echipamente de reducere a zgomotului (amortizoare de zgomot performante, profil al benzii de rulare cu nivel redus de zgomot), deci folosirea de utilaje și mijloace de transport silentioase;
	+ pentru a nu se depasi limitele de toleranta admise, în perioada de executie, utilajele si mijloacele de transport folosite vor fi supuse procesului de atestare tehnica;
	+ întreținerea și funcționarea la parametrii normali a mijloacelor de transport, utilajelor de constructie, precum si verificarea periodica a starii de functionare a acestora, astfel incat sa fie atenuat impactul sonor;
	+ întretinerea și functionarea la parametrii normali ai instalatiilor de prepararea betoanelor și mixturilor asfaltice, precum și verificarea periodica a stării de funcționare a acestora contribuie la reducerea nivelului de zgomot în zona de influenta a acestora;
	+ pentru reducerea disconfortului sonor datorat functionarii utilajelor, în perioada de executie a lucrarilor, se recomandă ca programul de lucru să nu se desfasoare în timpul noptii, ci doar în perioada de zi intre orele 0600 – 2200;
	+ de asemenea, pentru protectia anti-zgomot, se impune amplasarea unor constructii ale santierului, depozitelor de materii prime, astfel incat acestea sa reprezinte ecrane intre santier si zonele locuite;
	+ pentru reducerea nivelului de zgomot este necesara reducerea la minimum a traficului utilajelor de constructie in apropierea zonelor locuite și folosirea unor rute ocolitoare;
	+ în cazul în care în zonele locuite se înregistrează niveluri de zgomot ridicate vor fi folosite panouri fonoabsorbante.

 **● pentru sol și subsol:**

- stocarea materialelor pe suprafețe betonate ;

- depozitarea în spații acoperite a materialelor ce sunt degradate de intemperii;

- gestionarea deșeurilor în conformitate cu natura lor (vor fi colectate, stocate temporar pe tipuri, în recipiente speciale, în vederea valorificării prin societăți autorizate specializate), fără a fi depozitate temporar pe teren;

 **● pentru protecția ecosistemelor terestre și acvatice:**

- în vecinătatea obiectivului prezentat nu se întâlnesc specii din floră, faună acvatică sau terestră, ocrotite și nu sunt prevăzute programe sau măsuri speciale pentru protecţia ecosistemelor, a biodiversităţii şi pentru ocrotirea naturii;

- în zonă nu există monumente ale naturii sau arii protejate;

 **● pentru protecția aşezărilor umane şi a altor obiective de interes public:**

- prin natura şi structura fluxurilor tehnologice de execuție cadrul perimetrului ocupat de investiție, nu se întrevăd efecte negative asupra stării de sănătate a populaţiei. De asemenea, în timpul procedeelor tehnologice nu sunt manipulate substanţe toxice sau periculoase, iar maşinile - utilajele care vor participa la realizarea investitiei nu prezintă vreun risc semnificativ de producere de accidente majore sau avarii în exploatare;

- în zonă nu există obiective de interes public, monumente istorice și de arhitectură, zone de interes tradițional, diverse așezăminte, etc., care să fie afectate prin lucrările propuse, sau care și necesite protecţie;

Se apreciază că impactul asupra populației, sănătății umane, faunei și florei, terenurilor, solului, folosințelor, bunurilor materiale, calității și regimului cantitativ al apei, asupra calității aerului, climei, zgomotelor și vibrațiilor, peisajului și mediului vizual, patrimoniului istoric și cultural și asupra interacțiunilor dintre aceste elemente, va fi redus/nul în perioada de execuție.

Se vor respecta în totalitate lucrările necesare organizării de șantier.

**b6)** ***riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice: -*** nu este cazul, proiectul nu intră sub incidenţa legislaţiei privind controlul activităţilor care prezintă pericole de accidente majore în care sunt implicate substanţe periculoase;

**b7)*riscurile pentru sănătatea umană - de ex., din cauza contaminării apei sau a poluării atmosferice:***

Implementarea proiectului nu va avea impact negativ asupra conditiilor de viata ale locuitorilor ( schimbari asupra calitatii mediului, zgomot, scaderea calitații hranei, etc .) ;

Disconfortul populației pe perioada de execuție a lucrărilor este temporar și va fi redus prin masurile de diminuare menționate.

În cazul în care se optează pentru Organizare de Șantier, aceasta se va face în apropierea podului, sau pe un alt loc din apropiere pus la dispoziţie de beneficiarul lucrării. Lucrările necesare constau în amenajări minime, care să asigure spaţiul necesar pentru depozitarea materialelor şi al sculelor pentru o durată foarte scurtă (baracă vestiar, magazie și un WC ecologic).

Pe şantier se vor asigura condiţii pentru necesităţile igienice (toalete ecologice tip), de servire a mesei şi adăpost ale personalului de execuţie (container tip cu rol de vestiar și birou și magazie pentru unelte și scule).

Măsurile privind asigurarea condiţiilor pentru necesităţile igienice, de servire a mesei şi adăpost ale personalului de execuţie vor fi luate de executant o dată cu începerea organizării de şantier. Păstrarea curăţeniei şi asigurarea circulaţiei pe perioada execuţiei lucrărilor se asigură de către executantul lucrărilor.

Organizarea de șantier va fi dotată și cu europubele pentru depozitarea deșeurilor rezultate în urma lucrărilor de execuție.

Sunt stabilite mai departe o serie de recomandări organizatorice, metodologice şi de eficacitate şi recomandări cu privire la activitatea de monitorizare în timpul construcţiei :

Constructorul trebuie să execute toate lucrările şi să ia toate măsurile referitoare la protejarea mediului şi micșorarea impactului asupra acestuia, atât în perioada de construcţie cât şi în cea de funcţionare, în conformitate cu legislatia şi normele locale respective în vigoare. El trebuie să obțină toate informațiile actualizate necesare despre Protecția Mediului în România şi să obțină toate autorizațiile necesare şi să execute studii complementare ori de câte ori este necesar. El trebuie să obțină aprobări de mediu pentru toate lucrările temporare.

În timpul lucrărilor, inclusiv în perioada de întreținere şi de desfășurare a activităților de organizare a şantierului, constructorul şi subcontractanții, în conformitate cu normele şi reglementarile în vigoare, trebuie să pună în aplicare următoarele măsuri de micșorare a impactului asupra mediului :

• Reducerea zgomotului produs de echipamente şi utilaje atunci cand funcționează în zone populate şi în apropiere de clădiri locuite;

• Amplasarea optimă a concasoarelor, stațiilor de betoane, a celor de dozare şi a altor utilaje similare, pentru a micsora impactul lor negativ asupra mediului social, uman şi natural;

• Intrarea în vigoare a unui plan adecvat de organizare a traficului pentru a micșora inconvenientele cauzate de de traficul de şantier şi pentru a proteja siguranța oamenilor şi activitatea Constructorului;

• Protejarea râurilor, lacurilor, terenurilor cu culturi şi a oricăror zone ce înconjoară Şantierul împotriva poluarii care poate fi provocata atat de lucrările permanente ale drumului cât şi de alte activitati legate de organizarea şantierului Constructorului;

• Controlul metodei de depozitare a materialelor cu respectarea strictă a standardelor, specificațiilor, cu privire la cele mai sensibile articole, cum ar fi combustibilul, lubrifiantii, cimentul, etc.;

• Protejarea şi refacerea cu acuratete, la sfarsitul lucrărilor, a gropilor de imprumut,a carierelor, a drumurilor de serviciu şi de deviere şi a lucrărilor temporare sau pregatitoare;

• Asigurarea şi instalarea echipamentelor specifice şi monitorizarea relevanta a zgomotului, gazelor, prafului, lichidelor, şi a altor efecte ale poluarii derivate din activitatile de şantier;

• Reducerea emisiilor poluanţilor pana cand ajung la nivele admisibile, conform legislatiei şi normelor în vigoare în România;

• Materialele biodegradabile trebuie sa fie ingropate cu grija în locuri aprobate de Inginer şi Agentia locală de mediu pentru a preveni poluarea apelor subterane;

• Orice altă acțiune, care poate fi necesară, în conformitate cu instrucțiunile Inginerului şi conform legislației în vigoare în Romania;

Constructorul este responsabil de protejarea proprietăților, cablurilor (dacă există), culturilor, arborilor, monumentelor istorice, indicatoarelor rutiere, gardurilor de imprejmuire precum şi protejarea tuturor proprietăților mobile şi imobile deținute de particulari sau de asociații de proprietari, împotriva prafului, fumului sau a efectelor daunatoare provocate de substanţe chimice, materiale bituminoase (dacă vor fi folosite) sau alte substanţe.

Pe durata execuţiei lucrărilor Constructorul va lua toate măsurile pentru reducerea la limite acceptabile a zgomotului şi emisiilor de praf.

Nivelul de zgomot în timpul zilei, pentru utilajele Constructorului în zonele populate nu trebuie sa depaseasca valoarea de 70dBeq, masurat în punctual celui mai apropriat perete al cladirii celei mai apropriate de Şantier.

Costructorul va lua, pe cheltuiala proprie, toate Măsurile necesare rezonabile pentru reducerea emisiilor şi răspândirii de praf, gaze, zgomot.

**c). Amplasarea proiectelor:**

**c1)** ***utilizarea actuală si aprobată a terenurilor:*** conform certificatului de urbanism nr. 32 din 18.12.2020 emis de Primăria Comunei Cizer, terenul este situat în intravilanul localității Cizer, conform PUG;

**c2) *bogăţia, disponibilitatea, calitatea si capacitatea de regenerare relative ale resurselor naturale, inclusiv solul, terenurile, apa si biodiversitatea, din zonă si din subteranul acesteia:*** - nu este cazul. Resursele naturale, inclusiv solul, terenurile, apa și biodiversitatea din zonă si din subteranul acesteia nu sunt limitate sau nu au disponibilitate redusă în zona analizată, astfel prin realizarea proiectului impactul va fi nesemnificativ asupra utilizării resurselor naturale;

**c3) *capacitatea de absorbţie a mediului natural, acordându-se o atenţie specială următoarelor zone:***

* zone umede, zone riverane, guri ale râurilor: nu este cazul;
* zone costiere si mediul marin: nu este cazul;
* zonele montane si forestiere: nu este cazul;
* arii naturale protejate de interes naţional, comunitar, internaţional: nu este cazul;
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei si faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum si a celei privind caracterul si mărimea zonelor de protecţie sanitară si hidrogeologică: nu este cazul;
* zonele în care au existat deja cazuri de nerespectare a standardelor de calitate a mediului prevăzute de legislaţia naţională si la nivelul Uniunii Europene si relevante pentru proiect sau în care se consideră că există astfel de cazuri: nu este cazul;
* zonele cu o densitate mare a populaţiei: nu este cazul;
* peisaje si situri importante din punct de vedere istoric, cultural sau arheologic: nu este cazul;

**d). Tipurile si caracteristicile impactului potenţial:**

d1) importanţa si extinderea spaţială a impactului - de exemplu, zona geografică si dimensiunea populaţiei care poate fi afectată: - punctual pe perioada de execuţie. *Conform criteriilor stabilite la punctul b). si c).* *semnificația/importanța impactului asupra factorilor de mediu va fi minoră, nesemnificativă, iar extinderea spațială a impactului va fi locală.*

 d2) natura impactului: - *redusă, pe perioada de execuţie si funcţionare.*

 d3) natura transfrontalieră a impactului: - nu este cazul; *amplasamentul proiectului nu se află în apropierea graniței cu alte țări, proiectul nu va influența calitatea aerului înconjurător al altei țări sau nu va genera emisii în ape care se genereze efecte pe teritoriul altui stat.*

d4) intensitatea si complexitatea impactului: - va fi mică pe perioada de execuţie si funcţionare;

d5) probabilitatea impactului - redusă, în condiţiile exploatării instalaţiilor în conformitate cu procedurile de lucru si respectării măsurilor de reducere a impactului asupra factorilor de mediu propuse prin proiect. *Având în vedere natura materialelor utilizate în realizarea proiectului, probabilitatea apariţiei unor evenimente care să genereze un impact negativ asupra factorilor de mediu este foarte redusă*.

 d6) debutul, durata, frecvenţa si reversibilitatea preconizate ale impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului durata si frecvența impactului asupra factorilor de mediu va fi temporar si pe termen scurt. Pe măsura realizării lucrărilor si închiderii fronturilor de lucru, calitatea factorilor de mediu afectaţi va reveni la parametrii iniţiali;

d7) cumularea impactului cu impactul altor proiecte existente si/sau aprobate: *nu este cazul;*

 d8) posibilitatea de reducere efectivă a impactului: *nu este cazul, respectarea legislației în vigoare si respectarea condițiilor din prezenta Decizie etapă de încadrare.*

**II.** Proiectul propus **nu intră** sub incidenţa art. 28  din Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei si faunei sălbatice, aprobată cu modificări si completări prin Legea nr. 49/2011, cu modificările si completările ulterioare, deoarece amplasamentul proiectului nu este situat ȋn arii protejate de interes naţional, comunitar sau internațional, conform coordonatelor Stereo 70 prezentate în documentaţie;

**III. Motivele pe baza cărora s-a stabilit necesitatea neefectuării *evaluării impactului asupra corpurilor de apă* sunt următoarele:**

- proiectul propus **intră** sub incidenţa prevederilor art. 48 si 54 din Legea apelor nr. 107/1996, cu modificările și completările ulterioare;

Localizarea proiectului:

Amplasament: județul Sălaj, intravilanul comunei Cizer, localitatea Cizer - bazinul hidrografic: SOMEȘ – TISA

 - cursul de apă: Crasna, cod cadastral II.2

 - corpul de apă (de suprafaţă şi/sau subteran): Crasna, lunca si terase, cod ROSO07

- în conformitate cu decizia: *pentru proiectul propus nu este necesară elaborarea SEICA*, decizie eliberată de către Administrația Națională ”Apele Române” Administrația Bazinală de Apă Someș – Tisa Sistemul de Gospodărire a Apelor Sălaj cu nr. 6/03.02.2022 înregistrată la APM Sălaj cu nr. 925/03.02.2022, decizie justificată prin următoarele: lucrările prevăzute în proiect nu vor avea impact asupra corpurilor de apă;

* Respectarea măsurilor si condiţiilor de realizare a proiectului în conformitate cu ***Avizul de gospodărire a apelor nr. 00/00.00.2021,*** eliberat de A.N. Apele Române, Administrația Bazinală de Apă Someș – Tisa Sistemul de Gospodărire a Apelor Sălaj:
* Începerea execuţiei se va anunţa cu 10 zile înainte la Sistemul de Gospodărire a Apelor Sălaj.
* Pe parcursul execuției lucrărilor constructorul și beneficiarul au obligația de a asigura scurgerea liberă a apelor, depozitarea de materiale sau staționarea utilajelor în albie fiind interzisă. De asemenea se vor lua măsuri de prevenire și combatere a poluărilor accidentale, în special cu produse petroliere ca urmare a exploatării utilajelor.
* Este interzisă degradarea albiei și malurilor pe parcursul execuției lucrărilor. Se vor lua toate măsurile necesare pentru apărarea obiectivelor socio-economice și terenurilor riverane împotriva inundațiilor, atât pe parcursul execuției, cât și pe parcursul exploatării.
* Beneficiarul va fi pregătit permanent pentru a lua măsuri și a face lucrări de apărare la viituri a obiectivului aflat în execuție.
* Pentru punerea în siguranță a lucrărilor de artă se vor lua măsuri de asigurare a stabilității albiei și malurilor în zona acestora.
* Pe perioada execuției lucrărilor de investiții se interzice extracția de nisipuri și pietrișuri din albiile cursurilor de apă fără aviz și autorizație de gospodărire a apelor.
* Orice avarie survenită la lucrări în timpul execuției sau exploatării acestora, datorită fenomenelor hidro-meteorologice periculoase independente de activitatea de întreținere și exploatare a lucrărilor hidrotehnice, intră în sarcina beneficiarului.
* La terminarea lucrărilor se vor dezafecta și reda folosinței inițiale terenurile ocupate provizoriu cu drumuri de acces și platforme de lucru.
* În cazul producerii unor daune de orice fel riveranilor, beneficiarul va suporta integral cheltuielile generate de remedierea acestora.
* Dacă înainte de data începerii execuției lucrărilor sau pe parcursul execuției acestora apare orice situație în care este necesară modificarea avizului de gospodărire a apelor, titularul de investiție va solicita Aviz de gospodărire a apelor modificator, conform Ordinului MAP nr. 828/04.07.2019.
* Recepția lucrărilor se va face în prezența delegatului Sistemului de Gospodărire a Apelor Sălaj.
* La punerea în funcţiune a lucrărilor avizate beneficiarul va solicita și va obţine autorizaţia de gospodărire a apelor, conform prevederilor Legii Apelor nr. 107/1996 cu modificările și completările ulterioare.
* Avizul de gospodărire a apelor își menține valabilitatea pe toată durata de realizare a lucrărilor, dacă execuția acestora a început la cel mult 24 de luni de la data emiterii acestuia și dacă au fost respectate prevederile înscrise în aviz, în caz contrar avizul își pierde valabilitatea.

***Caracteristicile proiectului si/sau condiţiile de realizare a proiectului:***

* Respectarea condiţiilor din ***Avizul de gospodărire a apelor nr. 00/00.00.2021,*** eliberat de Administrația Națională ”Apele Române” Administrația Bazinală de Apă Someș – Tisa Sistemul de Gospodărire a Apelor Sălaj.
* Respectarea prevederilor art. 20 alin. (1) din Legea nr. 292/2018: "*În situaţia în care, după emiterea acordului de mediu si înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări*."
* În cadrul organizării de şantier, după caz, precum și pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele si legislaţia privind protecţia mediului, în vigoare;
* Colectarea deşeurilor rezultate pe durata execuţiei lucrărilor si depozitarea/ valorificarea acestora cu respectarea prevederilor legislaţiei privind regimul deşeurilor.
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. 119/2014, cu modificările ulterioare, privind nivelul de zgomot.
* Înterzicerea depozitării direct pe sol a deşeurilor sau a materialelor cu pericol de poluare.
* Luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată.
* Evitarea producerii de deșeuri si, în cazul în care aceasta nu poate fi evitată, valorificarea lor, iar în caz de imposibilitate tehnică si economică, luarea măsurilor pentru neutralizarea si eliminarea acestora, evitându-se sau reducându-se impactul asupra mediului.
* Prevenirea accidentelor si limitarea consecințelor acesora.
* Se vor lua toate măsurile necesare pentru a preveni producerea de pulberi (praf) în toate fazele proiectului.
* Să supravegheze desfășurarea activității, astfel încât să nu se producă fenomene de poluare.
* Se interzice depozitarea pe amplasament de substanțe si preparate periculoase.
* Menținerea în stare de curățenie a spațiului destinat implementării proiectului, fără depozitări necontrolate de deșeuri.
* Colectarea selectivă si controlată a deșeurilor pe categorii, valorificarea celor reciclabile si eliminarea celor nerecuperabile prin firme specializate si autorizate, conform prevederilor OUG nr. 92/2021, privind regimul deșeurilor.
* Asigurarea refacerii mediului în toată zona de implementare a proiectului.
* Se impune respectarea cu strictețe a amplasamentului, fără extinderi sau modificări ulterioare.
* În cazul producerii unui prejudiciu, titularul activității suportă costul pentru repararea prejudiciului si înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.
* Conform art. 43, alin. 3-4 din anexa. nr. 5 la procedură, din Legea nr. 292/2018 *privind evaluarea impactului anumitor proiecte publice si private asupra mediului*: (3) La finalizarea proiectelor publice si private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează si face parte integrantă din procesul-verbal de recepţie la terminarea lucrărilor.

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

    Orice persoană care face parte din publicul interesat si care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările si completările ulterioare.

    Se poate adresa instanţei de contencios administrativ competente si orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice si private asupra mediului, considerându-se că acestea sunt vătămate într-un drept al lor sau într-un interes legitim.

    Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

    Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice si private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

    Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

    Procedura de soluţionare a plângerii prealabile prevăzută la art. 22 alin. (1) este gratuită si trebuie să fie echitabilă, rapidă si corectă.

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice si private asupra mediuluisi ale Legii contenciosului administrativ nr. 554/2004, cu modificările si completările ulterioare.

 Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

**DIRECTOR EXECUTIV**

**dr. ing. Aurica GREC**

Şef serviciu Avize, Acorduri, Autorizații,

ing. Gizella Balint

Întocmit,

cons. Hajnalka Mate - György